Довон дээр байх зугаатай тоглоомын талбай.
Ёох! Гарах гэж зовлоо шүү.
Нэг амьсгаагаар шууд гарчихаж болдоггүй юм байх даа?
Унадаг дугуйгаар бол болохгүй. Пуужин шиг сүн сүн гээд!
Тийм ээ, пуужин! Пуужин шиг унадаг дугуй.
Пуужин унадаг дугуй яаж хийх вэ?
Сониуч эмээ энэ талаар мэдэж магадгүй.
Сониуч эмээ бол эрдэмтэн хүн.
Хамрын хатсан нусыг хэдэн мянган хэсэгт хувааснаас
илүү жижигхэн зүйлсийг судалдаг гэсэн.
Сониуч эмээ маш олон авьяастай.
Эвдэрсэн хэмхэрсэн зүйлсийг засах бол юу ч биш.
Зүв зүгээр байсан зүйлийг хүртэл задалж үздэгээ
сониуч зан дийлээд ээ гэдэг.
Яагаад тэр вэ?
Юу нь эвдэрчихсэн болоод
дэлгэц нь харлаад байгаан бол оо?
Яагаад тэр вэ?
Яагаад заавал ч үгүй 2870 ширхэг лаазыг
пирамид хэлбэртэй болгон
өрсөн юм бол?
Хэцүү тооцоог ч шуудхан хийнэ.
Овоолсон лаазны тоог ч
тэр дор нь хэлнэ.
Яагаад тэр вэ?
Яагаад мод хазгай ургадаг юм бол оо?
Өө, энэ сохор номин золиг
газар ухаад орхичихож!
Хэн ч зүгээр л хараад өнгөрчих юмыг
сониуч эмээ сонирхоно.
Энэ тэрийг ажиглан харж, ийм тиймийг тунгаан бодоод
учир шалтгааныг нь олно.
Тийм ээ, Сониуч эмээ дээр очъё.
Яагаад гэнэт
пуужин унадаг дугуй
бүтээх санаа төрсөн гэх үү?
Тоглоомын талбайд очиход
хэцүү болохоор.
Пуужин, унадаг дугуй хаанаас олно оо?
Худалдаж авна гэвэл их үнэтэй байх даа.
Эрдэнэс олоход л болно шүү дээ.
Газар доор эрдэнэс зөндөө байдаг шүү дээ.
Тэр ч тийм л дээ.
Үнэт чулуу ч бий,
алт ч бий.
Ёстой
гоё доо!
Байгаль болон орчлон ертөнцийн зүй тогтолыг
судалдаг эрдэмтнийг физикч гэдэг.
Сониуч эмээ бид хоёр тосгоноор нэг тойрлоо.
Үнэт чулуу, алт эрдэнэс олж баян болно оо.
Бид очсон газар болгоныхоо шороо чулууг сайтар ажиглан харж байлаа.
Мөн янз бүрийн сонин зүйлсийг ч оллоо.
Энэ юу вэ?
Арай үлэг гурвэлийн яс?
Тэгвэл манай тосгонд
Үлэг гүрвэл амьдарч байсан гэсэн үг үү?
Газар доор юу байгааг,
шороо болон чулуу ямар бүтэцтэйг
судалдаг эрдэмтнийг геологич гэнэ.
Сонин содон гэж санагдсан бүх зүйлийг авчирлаа.
Шороон дотор байдаг хорхойг
бичил дурангаар дурандаж ч үзлээ.
Яагаад тэр вэ?
Алтан цох
Яагаад харагдахгүй байна аа?
Алтан цох гэж
юу билээ?
Алт байдаг газар
амьдардаг шавьж юм л даа.
Амьд биетийг судалдаг эрдэмтэнг
биологич гэдэг.
Тэгээд овоолсон шороо болон чулуугаа
том саванд хийж хайрдаа.
Яагаад тэр вэ?
Яагаад юу ч
гарахгүй байгаа юм бол оо?
Юу гарах
ёстой гэж?
Алтны хольцтой шороо юм уу
чулууг хайрвал алт нь хайлж гарч ирдэг юм.
Алт бага хэмд ч хайлдаг байхгүй юу.
Хайраад гарч ирэхгүй бол
пор пор
буцалгаад үзье.
Биет юунаас тогтдог
ямар бүтэцтэй, яаж өөрчлөгддөг зэргийг
судалдаг эрдэмтэнг химич гэдэг.
Гэвч алт гарч ирсэнгүй.
Ямартай ч эрдэнэс олно гэдэг бол худлаа боллоо.
Сэтгэлээр унан алхаж явтал
нэгэн хуучирсан дугуйг хаясан байлаа.
Дугуй энд тэндээ эвдэрсэн байв.
Гэвч санаа зовох юм байхгүй.
Сониуч эмээ дорхноо л засаад өгөх болохоор.
Сониуч эмээ бид хоёр
дугуйг сайхан цэвэрлэж засав.
Сониуч эмээ бид хоёр
шинэ дугуй хийгээд л
хийгээд л
хийгээд л тавьчихав.
Одоо пуужин угсраад л болоо.
Үлээдэг бөмбөлгөөр хийсэн пуужин!
Бөмбөлгөн пуужин гэнэ ээ?
Яаж?
Харин л дээ. Бодъё.
Би одоо ажилдаа явахгүй бол болохгүй.
Бөмбөлгөөр яаж
пуужин хийнэ гэж?
Бодоод л бодоод л,
бодосны эцэст
би үлээдэг бөмбөлгөн пуужин
хийлээ.
<Хэрэгтэй зүйлс>
Үлээдэг бөмбөлөг, хавчаар, цаас, хайч, наадаг тууз
Бөмбөлгөө сайтар үлээгээд
амыг нь хавчаараар хавчина.
Цаасаа
конус хэлбэртэй болгоод
бөмбөлгийнхөө нэг талд нөгөө
цаасаа наадаг туузаар наа.
Тэгээд хавчаараа авах юм бол
бөмбөлгөн пуужин хөөрлөө!
Сүн сүүн!
Ингээд бөмбөлөгөн пуужин дугуй бэлэн боллоо.
Би бөмбөлгийн амыг хавчсан хавчаарыг
урт оосроор оосорлоод модноос уялаа.
Дугуйгаа унаад хөдлөх бол
хавчаар унаж
бөмбөлгөн пуужин харвах болно.
Тэгвэл дугуй маань сүн сүн гээд л ниснэ дээ.
"Тоглоомын талбай руу. Урагшаа!"
Би пуужин дугуйгаа унаад хамаг хурдаараа жийлээ.
Бөмбөлгөн пуужин хүчтэй гэгч нь үлээлээ.
Сүн сүүн!
Тэгтэл...
бөмбөлөгийн хий тэр даруй гарч
би уначихав.
Яагаад тэр вэ?
Яагаад ийм зүйл болов?
Яг тийм. Бөмбөлөгөн пуужин арай л хүчгүй байна.
Энэ удаа бүтэлгүйтсэн ч
би заавал ч үгүй пуужин дугуй бүтээнэ.
Эрдэмтэн болоод тэртээ тэнгэрийн заадас хүртэл явах
пуужин дугуй бүтээнэ дээ.